cyanic-selkie/wikianc huggingface dataset:
Plankumainā hiēna
Mūsdienu izplatība
Mūsdienās plankumainā hiēna mājo Subsahāras Āfrikā un ir sastopama dažādos biotopos: pustuksnesī, savannā, gan skrajos, gan biezos sausajos mežos un kalnu mežos līdz 4000 metriem virs jūras līmeņa, bet tikpat kā nekad nav sastopama lietus mežos un okeāna piekrastes zonā. Tās izplatība pēdējos gados daudzviet kļuvusi sadrumstalota, īpaši Rietumāfrikā. Populācijas koncentrējas galvenokārt aizsargātās teritorijās un mazapdzīvotos reģionos. Lielākais nepārtrauktas izplatības reģions aptver Etiopiju, Keniju, Tanzāniju, Botsvānu, Namībiju un Dienvidāfrikas Transvālas provinci. Rietumāfrikā plankumainā hiēna galvenokārt sastopama Gvinejas un Sudānas savannā. Namiba tuksnesī tā mājo sezonālo upju ielejās.
Bara uzbūve un attiecības
Klanā dominē mātītes: pat viszemākajā hierarhijas pakāpē esoša mātīte ir augstāk hierarhijā nekā dominējošs tēviņš. Mātītes visu mūžu dzīvo dzimtajā klanā, un lielā barā ir vairākas, atšķirīgas mātišķās līnijas. Toties tēviņi pieaugot, apmēram 2,5 gadu vecumā, pamet dzimto klanu. Klans dienas laikā ne vienmēr cieši turas kopā. Indivīdi var doties medības pa vienam vai nelielās grupās. Dominējošais stāvoklis hierarhijā tiek iegūts, izmantojot agresiju pret zemāka ranga īpatņiem. Turklāt plankumainajām hiēnām dominējošas mātītes mazuļi automātiski iegūst augstāku pozīciju hierarhijā. Tomēr jaunās hiēnas dominējošā pozīcija ir atkarīga no mātes tuvuma. Ja māte nav tuvumā, zemāka ranga pieaugusi mātīte var kļūt agresīva arī pret augstāka ranga jauno hiēnu. Lai arī par mazuļiem rūpējas tikai to māte, kā arī tēviņi nepiedalās mazuļu audzināšanā, tomēr tie spēj klanā atpazīt savus radiniekus, vecmāmiņas un tantes. Arī tēviņi veido ciešākas attiecības ar savām meitām nekā ar svešiem mazuļiem, turklāt meitas ir mazāk agresīvas pret saviem tēviem nekā pret citiem tēviņiem.
Klana teritorija
Klana teritorijas lielums var būt ļoti dažāds. Mazākās teritorijas ir Ngorongoro krāterī, apmēram 40 km² lielas, bet lielākās Kalahari tuksnesī, apmēram 1000 km². Par aizņemtu teritoriju plankumainās hiēnas paziņo ar skaļiem saucieniem, robežas iezīmējot ar sekrētu, kā arī robežas regulāri apsekojot. Klanu teritoriju robežas parasti tiek respektētas: ir novērots, ka, ja medību laikā vajātais dzīvnieks šķērso robežu un ieskrien sveša klana teritorijā, hiēnas apstājas un pārtrauc vajāšanu. Tomēr sliktos barošanās gados hiēnas medības turpina. Turklāt tēviņi biežāk šķērso klana robežas nekā mātītes. Ja hiēnas ieiet svešā teritorijā, to ķermeņa poza liecina par izbailēm, īpaši, ja tiek satiktas teritorijas saimnieces. Ienācējus (piemēram, jaunos tēviņus, kas pametuši dzimto klanu) pieņem lēnām, tikai pēc vairākkārtīgas robežas šķērsošanas vai arī tie tiek nogalināti.
Inteliģence
Salīdzinot ar citām hiēnu sugām, plankumainajai hiēnai ir attīstītāka, relatīvi lielāka apjoma pieres daļas smadzeņu garoza, kas saistīta ar savstarpējo attiecību veidošanu. Zinātniskie pētījumi liecina par līdzīgu smadzeņu evolūciju plankumainajām hiēnām un primātiem. Turklāt plankumainās hiēnas problēmu risināšanas testos, sadarbojoties vienam īpatnim ar otru, apķērībā apsteidz šimpanzes. Piemēram, novērojamais hiēnu pāris nebrīvē ļoti ātri, bez cilvēku iejaukšanās un priekšā parādīšanas, aptvēra, ka, sinhroni velkot katrai aiz savas auklas, par to var saņemt apbalvojumu ar barību. Plankumainajām hiēnām ir arī raksturīgi, ka pieredzējuši īpatņi palīdz mazāk pieredzējušiem, ierādot paņēmienus, kā atrisināt kādu problēmu. Salīdzinoši šimpanzēm nepieciešama daudz ilgāka apmācība, jo primātiem savstarpējā sadarbība nav izteikta īpašība.
Uzbrukumi cilvēkiem
Ar mirušu cilvēku ķermeņiem plankumainās hiēnas nelabprāt barojas. Masajiem ir tradīcija mirušos cilvēkus atstāt klajā laukā hiēnu saplosīšanai. Ja līķi hiēnas neēd, tā tiek uzskatīta par sliktu zīmi, un ģimenei draud pārējās sabiedrības novēršanās. Tādēļ tuvinieki mirušo apsmērē ar taukiem un vērša asinīm, lai piesaistītu plēsoņas. Hiēnu apetīte mainās, ja cilvēks ir miris nevis dabīgā, bet vardarbīgā nāvē. Piemēram, tās labprāt mielojas ar kritušajiem karavīriem kaujas laukā. Turklāt pilsoņkaru ietekmē, pierodot baroties ar kritušajiem karavīriem, plankumaino hiēnu uzbrukumi dzīvajiem cilvēkiem pieaug.
Vindzoras pils
Vindzoras pils ir viduslaiku pils un Britu monarhijas rezidence Vindzorā, Bērkšīrā, Anglijā. Pils celta 11. gadsimtā pēc Viljama Iekarotāja kļūšanas par Anglijas karali. Pēc Henrija I to ir lietojuši vairāki monarhi pēc kārtas un tā ir visilgāk izmantotā pils Eiropā. Vindzoras pils ir arī karalisko vizīšu norises vieta, karaļa brīvdienu mājas, kā arī iemīļots tūristu apskates objekts.
Gajs Pīrss
Savu aktiera karjeru Pīrss sāka austrāliešu seriālā "Kaimiņi" (Neighbours). Pirmā lielā Pīrsa loma bija filmā The Adventures of Priscilla, Queen of the Desert (1994), kā arī pēcāk veiksmīgi piedalījies tādās filmās kā "Losandželosa konfidenciāli" (1997), "Memento" (2000) un "Laika mašīna" (The Time Machine, 2002). Vēlāk Pīrss piedalījās Ketrinas Bigelovas filmā "Sapieris" (2008), filmā "Ceļš" (The Road, 2009), Toma Hūpera filmā "Karaļa runa" (2010), Ridlija Skota filmās "Prometejs" (2012) un "Svešais: Covenant" (Alien: Covenant, 2017), Marvel filmā "Dzelzs vīrs 3" (2013) un vēsturiskajā filmā "Marija — Skotijas karaliene" (2018).
Lerijs Robinsons
Spēlētāja karjera
"Canadiens" rindās Robinsons spēlēja no 1972. līdz 1989. gadam, tajā aizvadot kopumā 17 sezonas. No 1989. līdz 1992. gadam Robinsons spēlēja Losandželosas "Kings" rindās, taču tad noslēdza spēlētāja karjeru.
Aļona Amjaļusika
Ar  uzvarēja komandu braucienā 2015. gada Pasaules čempionātā Ričmondā. 2015. gada novembrī pievienojās Canyon-SRAM komandai. 2016. gada vasaras olimpiskajās spēlēs startēja gan grupas (13. vieta), gan individuālajā (16. vieta) braucienā.
IRIS (Saules observatorija)
IRIS jeb Interface Region Imaging Spectrograph (no angļu valodas — Saskarnes reģiona attēlu spektrometrs) ir ASV kosmiskais aparāts Saules izpētei. Tā ir NASA programmas Small Explorer program divpadsmitā misija (SMEX-12). Palaists 2013. gada jūnijā. Tas novēros Saules koronu un hromosfēru, lai labāk izprastu enerģijas pārvienošanos caur Sules atmosfēru.
O'Braiens
O'Braiens var būt:
Polimetilmetakrilāts
Griešana un savienošana
PMMA var savienot, izmantojot ciānakrilāta līmi jeb tā saucamo "superlīmi", ar karstumu (metināšanu) vai izmantojot hloru saturošus šķīdinātājus, piemēram, dihlormetānu vai trihlormetānu (hloroformu), lai izšķīdinātu plastmasu savienojuma vietā, kas pēc tam saplūst un sacietē, veidojot gandrīz neredzamu metinājumu. Skrāpējumus var viegli likvidēt, pulējot vai karsējot materiāla virsmu. Lāzergriešanu var izmantot, lai no PMMA loksnēm izveidotu sarežģītus dizainus. Lāzergriešanas laikā PMMA iztvaiko, veidojot gāzveida savienojumus (tostarp monomērus), tāpēc griezums iznāk ļoti tīrs un griešana tiek veikta ļoti viegli. Tomēr impulsa lāzergriešana rada lielus iekšējos spriegumus; ja grieztās virsmas apstrādā ar šķīdinātājiem, tad virsma saplaisā vairāku milimetru dziļumā. Pat stiklu tīrīšanas šķīdums uz amonjaka bāzes un gandrīz viss, kas nav ziepjūdens, rada līdzīgu nevēlamu plaisāšanu, dažreiz uz visas griezto daļu virsmas un diezgan tālu no apstrādātās malas. Tāpēc PMMA lokšņu un detaļu atlaidināšana ir obligāts pēcapstrādes posms, ja ir paredzēts ķīmiski savienot kopā lāzergrieztās daļas.
Diaphorina citri
Saimniekaugi
Diaphorina citri lapblusiņai ir diezgan plašs saimniekaugu spektrs. Lieākoties lapblusiņas barojas ar rūtu dzimtas sugām galvenokārt no Aurantioideae apakšdzimtas, ka arī dažām sugām no Rutoideae un Toddalioideae apakšdzimtām. Turklāt ir atzīmēts, ka lapblusiņas barojas arī uz citu dzimtu augiem, piemēram, uz zīdkoku un tauriņziežu dzimtu augiem. Taču vairojas tās uz daudz mazāka saimniekaugu sugu skaita, gandrīz vienmēr tie ir no rūtu dzimtas, reti tās vairojas uz vīģeskoka (no zīdkoku dzimtas).
Entomopatogēnas sēnes
Halls un līdzautori 2012. gadā atklājuši, ka Hirsutella citriformis sēnītes iznīcināja lielu daļu pieaugušo lapblusiņu Floridā rudens un ziemas mēnešos. Mumificēto īpatņu skaits vienām sasniedza 75% no vispārēja imago skait novērojamo uz saimniekaugu vecākām lapām. Toties, īsts mumificēto lapblusiņu procentu skaits var būt tikai 3—4%, pamatojoties uz to, ka uz jaunām lapām pieaugušo lapblusiņu ir 6 reizes vairāk nekā uz vecākām lapām.
Kaitējums un kontrole
Lielāku kaitējumu citrusaugiem lapblusiņas rada Ķīnā, ASV Florida štatā un Brazīlijā. Citrusaugu audzētāji Brazīlija un Floridā pieņēmuši aizsardzības programmu pret citrusaugu zaļēšanas slimības, kas sastāv no trim punktiem: lapblusiņu ķīmiskā kontrole, agresīva slimo koku iznīcināšana un jauno veselo koku paaudzes stādināšana jaunajās vietās.
Garkāta bisīte
Indīgums un lietošana pārtikā
Garkāta bisīšu iespējamā ēdamība nav droši pārbaudīta un avotos gandrīz netiek pieminēta, tomēr pati piederība pavasara bisītēm, kuru pazīstamākās sugas ir indīgas, uzskatāma par nopietnu riska faktoru. Spānijas vietne "Granādas daba" nosauc šo sugu par indīgu, taču iespējams, ka vienīgais iemesls tam ir šī piederība bisītēm.
Krāslavas ordeņa pils
Apraksts
Krāslavas nocietinājums bija celts no laukakmeņiem, tā izmēri bija 20х15 metri, sienu biezums ap vienu metru.
Sīa Ferlere
Sīa Keita Izobella Ferlere (en; dzimusi ) ir austrāliešu dziedātāja un dziesmu autore.
Konstantīns Komareks
Kopā ar Austrijas hokeja izlasi ir piedalījies trijos pasaules čempionātos.
Kaļinkaviču rajons
Kaļinkaviču rajons ir Baltkrievijas administratīvais rajons Gomeļas apgabala centrālajā daļā. Tas robežojas ar Gomeļas apgabala Svjetlahorskas rajonu ziemeļos, Rečicas rajonu austrumos, Hojņiku rajonu dienvidaustrumos, Maziras rajonu dienvidrietumos, Pjetrikavas rajonu rietumos un Akcjabrsku rajonu ziemeļrietumos.
Sesils Kventins
Kventins 1900. gada Parīzes olimpiskajās spēlēs startēja burāšanas sacensībās. 20+ tonnu sacensībās viņa stūrētā laiva Cicely ieguva zelta medaļu.
Ziemeļu salu tunelis
Tas izmaksāja vairāk nekā 53 miljonus eiro un savieno Eisturojas un Borojas salas. Šķērsojot Leirvikfjorda šaurumu, tas sasniedz 150 metru zem jūras līmeņa atzīmi. Tuneli 2019. gadā izmantoja 3585 automašīnas dienā.
Lielais Bukarestes ugunsgrēks
Lielais Bukarestes ugunsgrēks (ro) ir lielākais ugunsgrēks, kas noticis Bukarestē, mūsdienu Rumānijā, tolaik Valahijas kņazistes galvaspilsētā. Tas sākās 1847. gada 23. martā un tajā tika iznīcinātas 1850 ēkas, kas bija trešdaļa pilsētas, saskaņā ar prinča Georges Bibesku, teikto "apdzīvotāko un bagātāko Bukarestes daļu".
Daniels Harvics
Daniels Harvics (de;, Breslava — , Bolcāno) bija Vācijas šahists.
Baltic Records Group
Baltic Records Group ir 2001. gada 29.oktobrī dibināta mūzikas izdevniecība. Mūzikas izdevniecības Baltic Records Group direktors ir Arvīds Mūrnieks. Baltic Records Group katalogā ir 500 dziesmu, pašu izdoto autoru, komponista Aleksandra Kublinska un Marijas Naumovas darbi. Kompānijas māslinieku vidū ir Olga Rajecka, grupa “Dakota”, Kaspars Dimiters un vēl citi Latvijā pazīstami mūziķi un Itālijas DJ Benny Benassi.
Kristiāns Zelts
Karjera
2014. gada sezonā izmēģinājis spēkus Norvēģijas augstākās līgas sistēmas klubā Tønsberg Vikings, kur tika pārstāvēts sistēmas junioru klubs.
Sosnovoborska
Sosnovoborska (ru) ir pilsēta Krasnojarskas novadā Krievijas Federācijā. Tā ir Krasnojarkas piepilsēta.
Ludvigs Kažemaks
Dzīves gājums
Dzimis 1910. gadā Daugavpils apriņķa Jasmuižas pagasta zemnieka ģimenē. 1933. gadā beidza mācības Daugavpils dzelzceļu tehniskajā vidusskolā, strādāja par kurinātāju, atslēdznieku, lokomotīves mašīnistu un vēlāk par Zemgales stacijas tehnisko aģentu. 1937. gadā iestājies nelegālajā Latvijas Komunistiskajā partijā.
Ķemeru luterāņu baznīca
Vēsture
Līdz 1929. gadam Ķemeru luterticīgie iedzīvotāji piederēja pie Slokas luterāņu draudzes. Pieaugot kūrorta iedzīvotāju skaitam, ar Ķemeru sēravotu iestādes vadītāja Dr. F. fon Berga un R. Polmaņa gādību 1897.—1898. gadā uzbūvēja luterāņu baznīcu ar 500 vietām, kas toreiz bija vienīgā Ķemeru mūra ēka. Baznīca celta pēc inženiera Heinriha Šēla projekta, iesvētīta 1897. gada 2. jūnijā un sākuma periodā bija atvērta tikai kūrorta sezonas laikā vasarās. Parasti dievkalpojumi svētdienās no rīta notika vācu valodā, bet pēcpusdienā latviešu valodā. Bieži dievkalpojumus Ķemeros noturēja mācītāji, kas kūrortā uzturējās dziedniecības nolūkos.
Ķemeru evaņģēliski luteriskās baznīcas draudzei ir māsu draudze – Lingbijas Kristiānas baznīcas draudze Kopenhāgenā, Dānijā.
Neda Ukradena
Biogrāfija
Dziedātājai pieder restorāns "Star" Belgradā.
Labākās dziesmas (Aijas Kukules albums)
Vēsture
A. Kukules dziesmu izlasē apkopotas Raimonda Paula un citu komponistu dziesmas no viņas 70. un 80. gadu repertuāra.
2019. gads kosmonautikā
Vispārēji
2019. gadā tika palaisti vairāku valstu pirmie Zemes mākslīgie pavadoņi:
27. martā Indija izmēģināja pretpavadoņu ieroci, kļūstot par ceturto valsti (pēc PSRS / Krievijas, ASV un Ķīnas), kas tādu izmēģinājusi.
Pilotējamie lidojumi
Jūlijā Ķīnas kosmiskā laboratorija (orbitālā stacija) Tiangong 2 beidza lidojumu.
Young Thug
Džeferijs Lamārs Viljamss (dzimis 1991. gada 16. augustā), profesionāli pazīstams kā Young Thug, ir amerikāņu reperis, dziedātājs un dziesmu autors. Viņš tiek uzskatīts par savas paaudzes ietekmīgu figūru, kura mūzika ietekmē mūsdienu hiphopa un trap mūzikas skanējumu. Pazīstams ar savu ekscentrisko vokālo stilu un modi, Thug sākotnēji izdeva virkni neatkarīgu miksteipu, sākot ar 2011. gadu ar dziesmu "I Came from Nothing". 2013. gada sākumā viņš noslēdza līgumu ar Gucci Mane's 1017 Records, bet vēlāk tajā pašā gadā viņš izdeva savu debijas mūzikas ierakstu miksteipu 1017 Thug (2015).
Rihards Mellers Nilsens
Kā spēlētājs pārstāvējis Odense klubu. Savus vislielākos panākumus guvis kā treneris. Vadījis vairākus Dānijas klubus. Vadot Odense klubu, divreiz kļuvis par Dānijas čempionu. Ar Dānijas futbola izlasi uzvarējis 1992. gada Eiropas čempionātā un 1995. gada FIFA Konfederāciju kausā.
Nordenšelda krasts
Uz Larsena nunataka kopš 1961. gada darbojas Argentīnas vasaras stacija Matjenso.
Rīgas loža "Hanziešu uzticība"
Ložas atjaunošana
Tieši piecus gadus pēc ložas dibināšanas un latviešu kuģu kapteiņa Mārtiņa Sniķera ierosmes 1924. gada 17. novembrī Rīgā dzīvojošie brīvmūrnieki un bijušie "Hanziešu uzticības" brāļi nodibināja Rīgas ložu "Jāņuguns". 2014. gadā ložu atjaunoja ar nosaukumu "Hanzas uzticība".
Clash Royale
Klani
Spēlētāji var veidot klanus. Klana biedri var piedalītes "draudzības kaujās" pret citiem, kaujas rezultāts neietekmē kausus vai lādes. "Draudzības kaujas" klana biedri var skatīties gan tiešraidē, gan atkārtojumā, un dažkārt tās izmanto turnīru veidošanā. Klana biedri var arī ziedot vai prasīt kārtis cits citam, tā iegūstot pieredzi un nedaudz zelta. 2016. gada decembrī spēlē tika ieviesta Klana lāde. Lai to iegūtu, klana biedriem jāsavāc pēc iespējas vairāk kroņu. No 2017. gada marta Klana lāde ilgst 3 dienas nedēļas nogalē, turklāt nu tā notiek katru otro nedēļu. Tas tāpēc, ka parastā Klana lāde, kas notika katru nedēļu, tika aizvietota ar Klana kauju lādi. Divi spēlētāji no viena klana kopā cīnās pret diviem pretiniekiem no cita klana. Šīs lādes princips ir tāds pats kā Klana lādei, tikai kroņu vietā jāvāc uzvaras. Klana lāde nav pieejama 2018. gadā, bet spēlē ir klanu kari, kur 5 klani savā starpā cīnās. Klanu karos ir 2 dienas: Kolekcionēšanas diena un cīņu/kara diena. Kolekcionēšanas dienā klani krāj kārtis, no kurām saliek komplektu un ar to komplektu cīnās cīņas/kara dienā. Kolekcionēšanas dienā katram spēlētājam doti 3 uzbrukumi, lai cīnītos un iegūtu lādes, kurās ir kārtis. Jo vairāk būs uzvaru, jo vairāk būs kāršu. Cīņas/kara dienā ir 1 uzbrukums, bet 1 cilvēkam var tikt 2 uzbrukumi. Šajā dienā visi 5 klani cīnās, kuram vairāk uzvaru. Par uzvarām iegūst medaļas, kuram klanam to ir visvairāk, tas uzvar. Pirmā un otrā vieta iegūst trofejas, savukārt trešā, ceturtā un piektā vieta trofejas zaudē, bet ja medaļu skaits lielāks nekā trofeju zaudēšanas skaits, tad arī tam klanam pievieno trofejas.
Kārtis
Kopā spēlē ir 102 kārtis. Tās tiek iedalītas gan pēc to retuma, gan veida. Ir parastās kārtis, kas lādēs atrodamas gandrīz vienmēr. Retās kārtis ir grūtāk atrast nekā parastās. Diezgan reti gadās atrast episkās kārtis, savukārt leģendārās ir ļoti retas.
Renārs Kazanovs
Spēlētāja karjera
HK SMScredit.lv sastāvā Kazanovs ir kļuvis par Latvijas čempionu un divreiz atzīts par čempionāta labāko spēlētāju. 2013. starpsezonas periodā Kazanovs spēlēja AIHL klubā Sidnejas "Bears".
Utopija
Pārskats
Sociologi mēdz utopistu un sociālistu nodarbībās saskatīt savdabīgu sabiedrības modelēšanu. Literatūras kritiķi drīzāk apraksta utopismu kā žanru, kuru iesācis Mors. Utopistu literatūras žanrs esot iekļāvis antīkās pasaules domas par ideālām sabiedrībām, Aristoteļa "Retorikas mākslu" un Senās Romas retoriku (Cicerons, Kintilians). Tradīcijas turpinās mūsdienās un ietekmē pilsētplānotājus, akadēmiķus un zinātnisko fantastiku autorus.
Zinatniskās labākas nākotnes utopijas
Angļu dramaturgs Oskars Vailds teicis, ka "uz pasaules karti, kurā nav ietverta Utopija, nav vērts pat paskatīties, jo tajā nav tās valsts, uz ko vienmēr balstījusies cilvēce". Viņaprāt, progress ir utopijas īstenošana.
Mūsdienu utopisms
Pētnieki saskaitījuši ap 160 utopijas, kas sacerētas un izdotas laika posmā no 1800. līdz 1887. gadam. Laimans Sergents apgalvojis, ka "klasiskajās utopijās" pirmā vietā bija tikumiskais ideāls, bet mūsdienu utopijās primāra ir racionāla civilizācijas organizācija, kas var izpausties kā  "ekotopijas". Tās, agrākā kolektīvisma vietā izvirza sociāli taisnīgāku, tehnokrātisku pilsētplānošanu. Piemēram, dāņu sociologi salīdzinājuši mūsdienu Kopenhāgenas attīstības plānu ar Bēkona "Atlantīdu".
Austrijas prezidentu uzskaitījums
Flag of Austria.svg Austrijas Federālā Valsts (1934 — 1938) Österreich-Wappen (1934-1938).svg
{{legend| #D81E05 | Tēvzemes spēks (VF) |border=1px solid #AAAAAA}} {{legend| #964B00 | Nacistiskā partija (NSDAP) |border=1px solid #AAAAAA}}
Harijs Van Bergens
Van Bergens 1900. gada Parīzes olimpiskajās spēlēs startēja burāšanas sacensībās. 20+ tonnu sacensībās viņa stūrētā laiva Formosa ieguva bronzas medaļu.
Ludvigs Āgustinsons
Sasniegumi
Zviedrijas U-21 izlase
Sēņu klints
Zināma kā sala, kur aug parazītisks Cynomorium ģints augs, ko senatnē uzskatīja par sēni un piedēvēja tam dziednieciskas īpašības. Maltas ordeņa bruņinieki dažkārt to dāvāja kā dāvanu īpašiem viesiem. 1746. gada Maltas ordeņa maģistra izdotā dekrētā par nesankcionētu augu ievākšanu draudēja trīs gadi piespiedu darba galerās, kā arī tika ieviesta pastāvīga apsardze un trosu ceļš transportēšanai.
Jānis Grundspeņķis
Dzīvesgājums
1965. gadā absolvējis Rīgas Politehniskā institūta Automātikas un skaitļošanas tehnikas fakultāti. Kopš 1963. gada strādā Rīgas Politehniskajā institūtā (vēlāk Rīgas Tehniskajā universitātē). Sākotnēji līdz 1968. gadam strādājis Automātikas un skaitļošanas tehnikas fakultātes Elektromodelēšanas problēmu laboratorijā kā inženieris. 1960. un 1970. gadu mijā bija aspirants, no 1972. līdz 1979. gadam strādājis par docentu Automātikas un skaitļošanas tehnikas fakultātē, no 1980. līdz 1992. gadam vadījis Automatizēto vadības sistēmu katedru. 1994. gadā kļuvis par Lietišķo datorsistēmu institūta direktoru un Automātikas un skaitļošanas tehnikas fakultātes dekānu (pašreizējā Datorzinātnes un informācijas tehnoloģijas fakultāte).
Bijis Latvijas Automātikas nacionālās organizācijas prezidents no 1993. līdz 1996. gadam. Publicējis vairāk nekā 140 zinātniskos rakstus. 2012. gadā saņēmis Latvijas Zinātņu akadēmijas Eižena Āriņa balvu.
Augusta pučs
Notikumi Latvijā
23. augustā Latvijas Republikas valdībai lojālās bruņotās vienības ieņēma LPSR CK galveno ēku un apcietināja Alfrēdu Rubiku, izvirzot apsūdzību valsts apvērsuma organizēšanā.
Ozolkalni (Gārsenes pagasts)
Apdzīvotā vieta atrodas pie autoceļa V823, netālu no Latvijas—Lietuvas robežas.
Čūka (pavalsts)
Čūkas Valsts ( en) ir viena no Mikronēzijas Federatīvo Valstu pavalstīm. Atrodas valsts vidusdaļā starp Japu rietumos un Ponpeju austrumos. Pavalsts galvaspilsēta ir Veno. Attālums no Veno līdz federālajai galvaspilsētai Palikirai ir ap 700 kilometriem.
Vēsture
Pirmais no eiropiešiem Čūkas salas atklāja spāņu jūrasbraucējs Alvaro Saavedra ar kuģi Florida 1528. gadā. Kā daļa no Karolīnu salām Čūka nonāca Spānijas īpašumā. Spānijas klātbūtne salās bija ļoti simboliska — periodiski šeit ieradās tirgotāji un katoļu misionāri, bet netika veidotas koloniālas apmetnes. 1899. gada 30. jūnijā, pēc Spānijas un Amerikas kara, Spānija pārdeva Karolīnu salas, Palau salas un lielāko daļu Marianas salu Vācijas Impērijai, kas Mikronēzijas salas iekļāva Vācijas Jaungvinejas sastāvā. Pirmā pasaules kara laikā salas okupēja Japāna, kas pēc tam to pārvaldīja kā Nāciju līgas mandātu. Pēc Otrā pasaules kara Čūka kļuva par ASV Klusā okeāna salu mandātteritorijas vienu no distriktiem.
Rīgas sākumskola "Valodiņa"
Izglītības programma
Speciālās pamatizglītības pirmā posma (1.-4.klase) programma izglītojamajiem ar valodas traucējumiem (11015511).
Katedrāle (grupa)
Katedrāle ir latviešu rokgrupa, viena no latviešu rokmūzikas aizsācējām 1960. un 1970. gadu mijā.
Antonioto Bota Adorno
Biogrāfija
Antonio Adorno dzimis Lombardijā, muižnieku ģimenē no Dženovas, kurā bija septiņi tās pilsētas dodži. Viņa mātei reiz bija dēka ar karali Filipu V no Spānijas. Gadu pēc Antonio dzimšanas viņa tēvs tika apsūdzēts krāpniecībā un tika izraidīts no Dženovas Republikas. 1700. gadā Adorno tēvs nomira un ģimene pārvācās pie vecākā brāļa Alesandro (Alessandro), taču Adorno izvēlējās militāru karjeru. Viņš kļuva ievērojams pēc aplenkuma Belgradā (1717), kur viņš cīnājās kopā ar Savojas princi Eiženu (Eugene of Savoy). Vēlāk kā pulkvežleitnants, ģenerālis un maršals viņš saņēma augstāko komandu- Austrijas karaspēka ziemeļu Itālijas kara laikā no Austrijas mantojuma. 1746. gadā viņš vadīja Austro-Savojardas labo spārnu un uzvarēja kaujā pret Francijas un Spānijas koalīciju. Tā paša gada 7.spetembrī, pēc Dženovas okupācijas, viņš kļuva par Austrijas pilsētas valdnieku. Viņš uzlika tik augstus nodokļus, ka 5. decembrī notika tautas sacelšanās ar Balilu (Balilla) priekšgalā, protestējot pret Adorno. Zaudējot pilsētu viņš tika arī atbrīvots no visiem militārajiem pienākumiem līdz kara beigām.
Gaišais ķauķis
Sistemātika
Gaišajam ķauķim ir 3 pasugas:
Kalna purvs (dabas liegums)
Izveidots augsto purvu un vairāku mežu biotopu aizsardzībai. Dabas liegumā atrodas medņu riesta vietas. Teritorijā atrodas purvaini, galvenokārt, priežu meži, nedaudz arī melnalkšņu staignāji un boreālie (egļu-apšu) meži.
Apslēptais
Filma ir par parīziešu pāri Žoržu (Oteijs) un Annu (Binoša), kurus terorizē ar slepeni filmētiem video ar viņu māju, kā arī ar savādiem zīmējumiem. Norādes video un zīmējumos norāda, ka filmētājs pazīst Žoržu jau sen.
Pontuss Jānsons
Sasniegumi
Malmö FF
Dievs piedos
Īsfilma "Dievs piedos" bija starp 13. Ukrainas Valsts kinematogrāfijas aģentūras prezentāciju uzvarētājiem un saņēma finansējumu pēc Valsts kinematogrāfijas atbalsta padomes balsojuma, kā arī filmu iekļāva šī konkursa 6 interesantāko īso spēlfilmu debiju projektu izlasē.
Artūrs Žagars
Artūrs Mārtiņš Žagars (dzimis Jūrmalā ) ir latviešu basketbolists, spēlē saspēles vadītāja pozīcijā. 2023. gadā pārstāv Lietuvas Basketbola līgas klubu Ķēdaiņu "Nevežis". Iepriekš vairākas sezonas aizvadījis Spānijas ACB līgas kluba Badalonas "Joventut" sistēmā. Bijis Latvijas jaunatnes basketbola izlašu spēlētājs un līderis, šobrīd pārstāv Latvijas pieaugušo izlasi.
Latvijas izlase
Spēlējis U-16 un U-18 Latvijas jaunatnes izlasēs. 2018. gada vasarā pārstāvējis valstsvienību Rīgā notiekošajā Eiropas U-18 čempionātā, kur Latvija izcīnīja sudraba medaļas, bet A. Žagars tika iekļauts čempionāta simboliskajā pieciniekā, kā arī bija piektais rezultatīvākais un otrais labākais rezultatīvo piespēļu dalītājs (vidēji 18,9 punkti un 6,3 rezultatīvas piespēles spēlē).
Krikets 1900. gada vasaras olimpiskajās spēlēs
Krikets 1900. gada vasaras olimpiskajās spēlēs bija viens no 20 oficiālajiem olimpiskajiem sporta veidiem. Šī bija pirmā un arī līdz šim vienīgā reize, kad krikets ir bijis iekļauts olimpisko spēļu programmā. Kriketa turnīrs tika aizvadīts Vensēnas velodromā 1900. gada 19. un 20. augustā, tajā startēja divu valstu (Francijas (komandu veidoja galvenokārt citu valstu pārstāvji) un Lielbritānijas) komandas. Katrā no šīm komandām bija pa 12 spēlētājiem. Šī bija pirmā un arī līdz šim vienīgā reize, kad krikets bija iekļauts olimpisko spēļu programmā.
Divu dienu turnīrā par uzvarētājiem kļuva Lielbritānijas komanda, kas ar 262:104 (117:78) uzvarēja Jaukto (Francijas) komandu. Sākotnēji gan Lielbritānijas komandai tika piešķirtas sudraba medaļas un Francijas komandas bronzas medaļas kopā ar miniatūrām Eifeļa torņa statujām.
Taksis
Takšu pamatfunkcija ir meklēt āpšu un citu meža dzīvnieku pēdas. Mūsdienās tos biežāk ved uz izstādēm, un tie ir kā klepjsunīšī. To izcelšanās ir datēta aptuveni ar 1900. gadu un tie ir radušies Vācijā.
Tatjana Zatulovska
Biogrāfija
1961. gadā pirmo reizi piedalījusies Pasaules šaha čempiones izcīņas cikla pretendentu turnīrā, kurā ierindojusies 6. vietā. 1964. gadā Suhumi pretendentu turnīrā dalījusi 1.-3. vietu ar Allu Kušniru un Milunka Lazareviču. Taču papildu turnīrā 1964. gada decembrī Maskavā par tiesībām spēlēt maču par Pasaules čempiones nosaukumu ar toreizējo Pasaules čempioni Nonu Gaprindašvili nospēlējusi neveiksmīgi un palikusi pēdējā vietā. 1967. gada pretendentu turnīrā dalījusi 2.-3. vietu ar Valentīnu Kozlovsku un par punktu atpaliekusi no turnīra uzvarētājas Allas Kušniras. 1971. gadā Ohridā Pasaules šaha čempiones izcīņas cikla starpzonu turnīrā dalījusi 2.-3. vietu ar Milunku Lazareviču un iekļuvusi pretendentu skaitā. Tomēr pretendentu maču pusfinālā viņa minimāli ar 4½:5½ zaudējusi Allai Kušnirai. Pēc šī zaudējuma Zatulovska starpzonu turnīros piedalījās vēl trīs reizes, labāko rezultātu sasniedzot 1976. gadā Tbilisi, kad ieņēma 6. vietu.
Henriks Sillems
Alpīnists un pētnieks
Sillems gāja bojā 40 gadu vecumā. 1907. gada 13. jūlijā viņš krita, kāpjot pa Eguilji du Midi un tika apglabāts netālu Kurmajēras pilsētiņā, Itālijā.
Modo
Vēsture
1978. gadā R. Pauls pameta grupu, un par tās jauno vadītāju kļuva Z. Liepiņš. Grupa turpināja pastāvēt līdz 1982. gadam, kad tās pamatsastāvs kļuva par Z. Liepiņa jauno grupu "Opus".
Irēne Papa
Papa ieguva balvu kā labākā aktrise Berlīnes starptautiskajā kinofestivālā par lomu filmā Antigone un National Board of Review balvu par lomu filmā The Trojan Women. Starp apbalvojumiem, ko Papa ir saņēmusi, ir Zelta bultas balva 1993. gada Hemptonas Starptautiskajā kinofestivālā un Zelta lauvas balva 2009. gada Venēcijas biennālē.
Pētera primaritāte
Pēteris ir klints
Mateja evaņģēlijā tiek aprakstīts notikums, kur Jēzus jautā saviem mācekļiem, ko ļaudis saka, kas ir Cilvēka Dēls, un pēc dažu atbilžu saņemšanas, viņš jautā vēlreiz, bet šoreiz vēlējies zināt, ko viņi paši domā, kas viņš (Jēzus) ir. Pēteris uzreiz pirmais atbild: "Tu esi Kristus, dzīvā Dieva Dēls." Un līdz ko viņš to bija pateicis, Jēzus atbildēja Pēterim sacīdams:"'Svētīgs tu esi, Sīmani, Jonas dēls, jo miesa un asinis tev to neatklāja, bet Mans Tēvs, kas ir debesīs. Un Es tev saku: tu esi Pēteris, un uz šās klints Es gribu celt Savu draudzi, un elles vārtiem to nebūs uzvarēt. Un Es tev došu Debesu valstības atslēgas; un, ko tu siesi virs zemes, tas būs siets arī debesīs; un, ko tu atraisīsi virs zemes, tam jābūt atraisītam arī debesīs.' (Mt 16:17–19)"Lai arī vēlāk Jēzus tiek nosaukts par "stūrakmeni" (Efez 2:20), šajā rakstu vietā viņš nosauc savu mācekli Sīmani vārdā "Pēteris", kas tulkojumā arī nozīmē "klints". Pēc tam Jēzus saka, ka grib celt savu draudzi uz šās klints, un ka elles vārtiem to nebūs uzvarēt — un šajā pantā nozīmīgākais ir tas, ka pirms tā seko saiklis "un" nevis "bet", tādējādi norādot ka Pēterim ir saistība ar minēto "klinti" uz kuras Kristus vēlas celt savu draudzi jeb Baznīcu.
Katoļu baznīca
Katoļu baznīca šo mācību pilnībā pieņem, un saskaņā ar to Pēteris tiek arī saukts par pirmo pāvestu, būdams agrīnās Baznīcas vadošais gans.
Jinjer
Diskogrāfija
Koncertieraksti
Sieviete ar mākslinieku
Apraksts
Glezna atrodas Lietuvas mākslas muzejā Viļņā.
Bēthovens (filma)
Filma stāsta par sanbernāra šķirnes suni, nosauktu par godu vācu komponistam, kurš pieder Ņūtonu ģimenei.
Medicīniskā tehnoloģija
Medicīnas tehnoloģijas novērtēšana ir daudzdisciplīnu process, kurā sistemātiski, pārredzami, objektīvi un uzticami tiek apkopota informācija par medicīniskajiem, sociālajiem, ekonomiskajiem un ētiskajiem aspektiem, kas saistīti ar medicīnas tehnoloģijas izmantošanu. Novērtēšanas mērķis ir sniegt informāciju, kas palīdz veidot drošu un efektīvu politiku medicīnas jomā, priekšplānā izvirzot pacientu un cenšoties iegūt optimālu rezultātu.
Akvelīna Līvmane
Akvelīna Līvmane (dzimusi ) ir latviešu aktrise un astroloģe.
Emīls Krūmiņš
Karjera
2023. gada vasarā E. Krūmiņš noslēdza līgumu ar citu LBL klubu BK Liepāja.
Amerikas Ziemeļaustrumu indiāņi
Izejmateriāli, apģērbs un māksla
Apģērba, ceremoniālo regāliju un sadzīves priekšmetu rotāšana bija sasniegusi lielu dažādību. Ādas mēteļu krāsošana ar sarkaniem un melniem rakstiem simbolizēja medību takas, medījumu, kanoe, toboganus un atsaucās uz seniem klinšu zīmējumiem. Dzeloņcūku adatas, putnu spalvas plaši izmantoja aušanā, pīšanā un izšuvumos. Hūroni, irokēzi un malesīti izstrādājumus parasti izrotāja ar alņu matiem, bieži skaisti krāsotiem. Mikmaki, hūroni un citi ar dzeloņcūku adatām dekorēja arī bērza tāss priekšmetus. Ļoti plašu izplatību ieguva no Eiropas sūtītas pērlītes, kas daļēji aizvietoja dzeloņcūku adatas. 17. gadsimta vidū franču ietekmē izšuvumos sāka attīstīties augu, īpaši puķu motīvs, kas kļuva visvairāk iecienīts 19. gadsimtā un sevišķi augstu izplatību ieguva odžibvu starpā.
Koloniālie kari
1762. gadā starp lenapiem parādījās sludinātājs, kas aicināja reģiona ciltis apvienoties un atgriezties pie tradicionālā dzīvesveida. Otavu virsaitis Pontiaks no Lielo ezeru ciltīm izveidoja pret britu jaunpienācējiem vērstu aliansi. Pontiaka sacelšanās drīzāk bija neatkarības karš nekā sazvērestība. Britu militārās personas ieņēma franču pamestos fortus un viņu tirgoņi nomainīja franču tirgotājus, kuri iepriekš bija integrējušies indiāņu sabiedrībā. Atšķirībā no frančiem, angļu attieksme bija klaji augstprātīga. Pēkšņos uzbrukumos 1763. gadā krita astoņi angļu forti. Indiāņi ielenca Detroitu, taču nespēja to ieņemt. Indiāņiem ilgstoša aplenkuma taktika bija sveša, sacelšanās norima un cilšu karotāji atgriezās savās dzīvesvietās. 1764. gadā britu ekspedīcija Ohaio ielejā atgrieza Pitas fortu un atbrīvoja 200 baltos gūstekņus. 1766. gadā tika noslēgts formāls miers, kas Ohaio nosprauda robežu starp indiāņiem un britiem.
Meklējot Nemo
"Meklējot Nemo" (en) ir 2003. gada ASV animācijas filma, kuras režisors ir Endrū Stentons.
Mērnieku viduslaiku kapsēta
Mērnieku viduslaiku kapsēta ir vietējas nozīmes aizsargājams arheoloģijas piemineklis Limbažu novada Ainažu pagasta Mērniekos, Salacas upes labajā krastā.
Blūzmi (Viļānu pagasts)
Blūzmi (arī Blūzmes) ir ciems Viļānu novada Viļānu pagastā. Izvietojies pagasta dienvidaustrumos 8,8 km no pagasta un novada centra Viļāniem un 225,1 km no Rīgas.
Apdzīvotā vieta izvietojusies nomaļus no valsts autoceļiem.
Lucky (filma)
Filmas Lucky pirmizrāde notika. Filma saņēma pozitīvas kritiķu atsauksmes. Gan filma, gan Stentons saņēma balvas vairākos kinofestivālos. Stentons saņēma arī labākā aktiera balvu 2018. gada Satelīta balvu pasniegšanas ceremonijā.
Knuds Hannemans
Knuds Hannemans (da; dzimis, miris ) bija dāņu šaha problēmists.
Šaha kompozīcija
1973. gadā ieguvis starptautiskā meistara titulu.
2016. gada Parīze—Rubē
Latvijas sportists Aleksejs Saramotins () finišēja astotajā vietā, lielu sacensību daļu atrodoties vadošo braucēju grupā.
Aleksandrs Eizaks
Dzīvesgājums
Pēc Latvijas okupācijas ievēlēts par Tautas Saeimas deputātu no Latgales vēlēšanu apgabala (1940). Kritis pirmajās kaujās pie Narofominskas 1941. gada 27. decembrī.
Dzeltenā flote
Pastmarkas
Uz kuģiem attīstījās sava pasta sistēma, kuras pašdarinātās pastmarkas kļuva par kolekcionēšanas priekšmetiem visā pasaulē. Ēģiptes pasta pārvalde atzina šīs pastmarkas, pēc apmaksas ēģiptiešu pasta nodaļās ļaujot tās lietot sūtījumiem uz ārzemēm. Izveidojās kuģu grupas, kuras tika nosauktas pēc to nosaukumu saīsinājumiem un izlaida savas pastmarkas, kā arī citus filatēlistu materiālus. Vēlāk dažas afēristu grupas izlaida viltotas GBLA pastmarkas, kuras atšķīrās no īstajām ar daudz labāku tehnisko kvalitāti.
Latgales atbrīvošana
Frontes izveidošanās
Latvijas armijas uzbrukums Latgalē atsākās 1919. gada 3. oktobrī, kad Kurzemes divīzijas 1. Liepājas kājnieku pulka 1. bataljons pārcēlās uz Daugavas labo krastu un ieņēma Līvānus. Bermonta karaspēka 8. oktobrī uzsāktais uzbrukums Rīgai pārtrauca aktīvo karadarbību Latgales frontē. Tas deva iespēju 1919. gada oktobrī—decembrī 15. armijas latviešu sarkano strēlnieku divīzijas daļas izmantot kā triecienvienības Krievijas pilsoņu kara kaujās pie Petrogradas un Orlas—Kromu kaujās ar Baltās kustības armijām.
Alianse ar Poliju
Poļi turpināja uzturēt teritoriālās pretenzijas par robežu gar Daugavu, un iespējams, būtu paturējuši arī Daugavpili, ja ne smagā situācija poļu-padomju karā, kas 1920. gada vasarā lika tiem atkāpties no reģiona. Pretstatā visiem citiem, kas bija palīdzējuši Latvijai brīvības cīņās, poļi sākotnēji neprasīja nekādu samaksu, vienīgi vēlējās, lai Latvija uztur poļu daļas, kamēr tās karo Latvijas teritorijā. Taču poļu armijas ieņemtā Ilūkstes apriņķa austrumu daļa pēc ieņemšanas tika iekļauta Polijas sastāvā un 1919. gadā Grīvas pilsēta, Bornes, Borovkas (Silenes), Demenes, Kalkūnes, Salienas un Skrudalienas pagasti tika administratīvi iekļauti Polijas Braslavas apriņķī, ar Grīvu kā centru. Sakarā ar militārajām neveiksmēm poļu—padomju karā, poļu karaspēks bija spiests atstāt Grīvu un Ilūkstes apriņķa teritoriju, un 1920. gada jūnijā to ieņēma Latvijas armija. Polija no pretenzijām uz šo teritoriju atteicās tikai 1938. gadā. Līdzīgi tika atrisinātas Lietuvas teritoriālās pretenzijas.
Tilža (upe)
Tilža sākas Ploskenas purva ZR malā, baseina augšdaļai piekļaujas arī Orlovas un Lutanānu purvs. Upe tek cauri Vectilžas ezeram. Posmā, kur Tilža tek līdztekus Kārsavas—Dubļukalna ceļam P48, kā arī Tilžas apdzīvotai vietai, upe līkumo pa samērā seklu ieleju. Savu tecējumu tā beidz, ietekot Ičas upē.
Jūja Kubo
Nacionālā izlase
!Kopā||2||0
Vaidelotis Apsītis
Dzīvesgājums
Nacionālkomunistu ietekmes laikā no 1958. līdz 1960. gadam Apsītis bija Rīgas galvenais arhitekts un RPI docents. Piedalījās Maskavas metro stacijas "Rižskaja" ("Rīgas stacija", kopā ar A. Reinfeldu, 1958) projektēšanā, Latvijas Zinātņu akadēmijas augstceltnes un tās konferenču zāles (kopā ar O. Tīlmani, 1958) projektēšanā, vadīja Rīgas ģenerālā plāna izstrādāšanu (1959).
1960. gadā "nepiemērotās biogrāfijas dēļ" atbrīvots no Rīgas galvenā arhitekta amata, bet turpināja vadīt Rīgas pilsētas Ģenerālplāna biroju (1960—1964) un strādāt Latvijas PSR Ministru padomes Arhitektūras pārvaldes pilsētprojektēšanas institūtā ("Pilsētprojekts", Латгипрогорстрой). Projektēja Latvijas Lauksaimniecības akadēmijas studentu kopmītnes Jelgavā, arī tirdzniecības namus Slokā, Pļaviņās, Balvos u.c. (kopā ar P. Saulīti), daudzas dzīvojamās mājas un vasarnīcas.
Čārlzs Bīčkrofts
Bīčkrofts startēja 1900. gada vasaras olimpiskajās spēlēs kriketa turnīrā. Viņš bija Lielbritānijas kriketa komandas Devon and Somerset Wanderers kapteinis. Viņa komanda olimpiskajās spēlēs pārspēja Francijas kriketa komandu French Athletic Club Union un izcīnīja zelta medaļu.
Alfrēds Nurža
Dzīves gājums
Dzimis 1905. gadā Rīgā. 1925. gadā pabeidza Rīgas amatnieku skolu. 1930. gadā iestājās nelegālajā Latvijas Komunistiskajā partijā, bijis Centrālkomitejas loceklis (1940). Trīs reizes apcietināts un cietumā pavadījis vairāk kā četrus gadus.
X.25
X.25 vēsture un attīstība
X.25 tīkls bija populārs 1970. un 1980. gadu beigās, liels pieprasījums bija finanšu darījumu sistēmās (bankomāti, kredītkaršu norēķini), universitātēs un citos uzņēmumos. No līniju lietotājiem auga pieprasījums pēc lielāka ātruma, kvalitātes ko nevarēja nodrošināt analogā līnija un digitālas datu pārsūtīšanas.
X.25 tīkla struktūra — svarīgas funkcijas
X.25 ir vairāk piemērots zemas intensitātes datplūsmas pārraidei, kas raksturīgs galiekārtām, kas bija izplatītas 70. un 80. gados (termināļi), un mazāk piemērots augstākām prasībām LAN datplūsmas pārraidei.
Elizabeta Polihroniade
Biogrāfija
1960. un 1970. gados bijusi viena no vadošajām Rumānijas šahistēm. Daudzkārtējā Rumānijas sieviešu šaha čempionāta laureāte, tajā skaitā septiņas reizes kļuvusi par Rumānijas šaha čempioni (1966, 1970, 1971, 1972, 1975, 1976, 1977), deviņas reizes bijusi otrā un divas reizes ieguvusi bronzas medaļu. Daudzu starptautisko šaha turnīru uzvarētāja, tajā skaitā Sofijā (1969) un Vrņačka Baņā (Dienvidslāvija, 1971). Par panākumiem turnīros FIDE 1960. gadā Polihroniadei piešķīra starptautiskās meistares (WIM), bet 1982. gadā - starptautiskās lielmeistares (WGM) nosaukumu.
1961. gadā piedalījusies Pasaules šaha čempiones izcīņas cikla pretendentu turnīrā un ierindojusies 10. vietā. Trīs reizes piedalījusies Pasaules šaha čempiones izcīņas cikla starpzonu turnīros, kur labāko panākumu guvusi 1979. gadā Riodežaneiro, kad dalījusi 4.-5. vietu, un pēc Allas Kušniras atteikuma piedalīties pretendentu mačos, spēlējusi papildu maču par tiesībām spēlēt pretendentu mačos, kuru noslēgusi neizšķirti 3:3, taču sliktākā papildu koeficienta dēļ nav iekļuvusi pretendentu mačos.
Vēbera-Fehnera likums
Virknē eksperimentu, kas tika veikti sākot ar 1834. gadu, Ernests Vēbers pierādīja, ka izjūtas no jauna kairinātāja būs atšķirīgas no izjūtām, kas notika iepriekšējā kairinātāja rezultātā, ja jaunā kairinātāja intensitāte būs atšķirīga no iepriekšēja kairinātāja par lielumu, kas ir proporcionāla iepriekšējā kairinājuma intensitātei. Tā, lai divi priekšmeti tiktu uztverti kā atšķirīgi pēc svara, to svaram ir jāatšķiras par 1/30 daļu, nevis par x gramiem. Divu gaismas avotu atšķiršanai pēc spožuma ir vajadzīgs, lai to spožums atšķirtos par 1/100 daļu, nevis par x lūmeniem u.t.t.
Rjota Ošima
Nacionālā izlase
!Kopā||1||0
Piperazīns
Iegūšana
Piperazīnu var sintezēt, ciklizējot etilēndiamīnu metālisku katalizatoru klātienē, vai arī, dehidratējot etanolamīnu:
Gerhards Kaizers
Gerhards Kaizers (de; dzimis, miris ) bija vāciešu šaha problēmists.
Konteinerkuģis
Vēsture
Pirmie konteinerkuģi pēc otrā pasaules kara bija pārbūvēti naftas produktu tankkuģi no pāri palikušajiem otrā pasaules kara tankkuģiem T2. 1951. gadā pirmie ar nolūku būvētie konteinerkuģi sāka darbu Dānijā un starp Sietlu un Aļasku ASV. Pirmais komerciāli veiksmīgais konteinerkuģis bija Ideal X. Šis pārbūvētais konteinerkuģis atstāja Ņuarkas ostu Ņūdžersijā 1956. gada 26. aprīlī un aizsāka revolūciju mūsdienu kuģniecībā.
Uzņēmumi iekrauj eksporta preces konteineros, kurus piegādā kuģniecības. Pēc tam tos nogādā uz ostu vai doku pa ceļu, dzelzceļu vai abiem iekraušanai konteinerkuģos. Pirms konteinerizācijas lielas krāvēju brigādes pavadītu stundām ievietojot dažādus kravu veidus, dažādās kuģa tilpnēs. Mūsdienās konteinerus kuģī ielādē ar celtņiem, kuri ir uzstādīti vai nu uz piestātnes vai kuģa. Kad tilpne ir pilnībā pielādēta, papildus konteinerus uzkrauj uz klāja.
Arhitektūra
Kuģa mašīntelpā izvieto tā galvenos dzinējus un tādus palīgmehānismus kā ūdens apgādes un notekūdeņu sistēmas, elektroģeneratorus, ugunsdzēsības sūkņus un gaisa kondicionēšanas sistēmas. Lielākajā daļā jauno kuģu, mašīntelpa ir izvietota kuģa aizmugurējā daļā.
Kravas tilpnes
Konteinerkuģi pārvadā tikai 20, 40 un 45 pēdu konteinerus. 45 pēdu konteinerus izvieto tikai virs klāja. 40 pēdu konteineri ir pamata konteineru izmērs, kuri sastāda 90% no visiem pārvadātajiem konteineriem un tā kā ar konteineriem pārvadā 90% pasaules ģenerālo kravu, vairāk par 80% no pasaules ģenerālo kravu pārvadājumiem notiek ar 40 pēdu konteineriem.
Stūres māja
Vēsturiski konteinerkuģiem bija viena pakaļgalā izvietota virsbūve ar dzīvojamajām telpām un stūres māju, bet, lai apvienoto lielāku konteineru pārvadāšanas apjomu ar SOLAS konvencijā minēto prasību vizuālai redzamībai no stūres mājas, tika attīstīti vairāki jauni arhitektūras risinājumi. Sākot no 2015. gada daži lieli konteinerkuģi tiek būvēti ar virsbūvi, kura izvietota atsevišķi no skursteņa vairāk uz kuģa priekšgalu. Daži mazāki konteinerkuģi, kuri apkalpo Eiropas ostas un strādā Eiropas upēs ir aprīkoti ar paceļamu stūres māju, kuru var nolaist, lai ietu zem tiltiem. Uzņēmums HHI ir attīstījis Skybench, pārvietojamu stūres māju, lai atvēlētu vairāk vietas konteineriem uz klāja.
Fraktēšana
New ConTex indekss parāda dažas skaidras tendences fraktēšanas tirgū. Vispirms laika frakts maksa 2016. gadā kritās salīdzinot ar 2015. gadu. Tas liecināja par pieprasījuma un piedāvājuma nesakrišanu. Bija zems pieprasījums pēc kuģiem un liels laika fraktā nododamo kuģu skaits. Īpaši zemu kritumu laika frakts maksā piedzīvoja Panamax kuģi, jo paplašinot Panamas kanālu Āzijas — Amerikas maršrutā ienāca jauni, lielāki kuģi. Panamax kuģus sāka izmantot reģionālo maršrutu apkalpošanai, bet šī tendence kļuva vājāka, jo reģionālajos maršrutos nebija pietiekošs konteineru skaits un ostu infrastruktūra nebija tik attīstīta lielu kuģu pieņemšanai. 2017. gada pirmajā ceturksnī laika frakts maksa paaugstinājās. Pieprasījums pēc konteineru pārvadājumiem auga jau sākot no 2016. gada pēdējā ceturkšņa. Piedāvājumu samazināja konteinerkuģu līniju apkalpojošo uzņēmumu apvienošanās aliansēs. Straujāko kāpumu laika frakts maksās piedzīvoja Panamax kuģi, jo iepriekš tieši šo kuģu frakts maksa bija kritusies visvairāk.
Par alternatīvu konteinerkuģiem Āzijas — Eiropas maršrutā pēdējā laikā ir kļuvis Transsibīrijas dzelzceļš. Šis dzelzceļš parasti var piegādāt konteinerus ātrāk par 1/3 līdz 1/2 no jūras ceļā patērētā laika. Turklāt 2009. gadā dzelzceļš paziņoja par 20% cenu samazinājumu konteineru transportam.
Konteineru ostas
Konteineru plūsmu caur ostu ir pieņemts izteikt pārkrauto 20 pēdu ekvivalenta vienību jeb TEU daudzumā. 2016. gadā Šanhaja bija pasaulē lielākā konteineru osta ar 37 135 000 apstrādātu TEU. Šajā gadā septiņas no desmit lielākajām konteineru ostām atradās Ķīnā: 1. vietā Šanhaja, 3. vietā Šeņdžeņa, 4. vietā Ningbo, 5. vietā Honkonga, 7. vietā Guandžou, 8. vietā Cjindao un 10. vietā Tjaņdziņa ar 14 523 000 TEU. Pārējās desmitnieka ostas bija Singapūra 2. vietā, Pusana Dienvidkorejā 6. vietā un Dubaija Apvienotajos Arābu Emirātos 9. vietā. Kopā lielākajās 40 pasaules ostās pārkrāva 415,9 milj. TEU, kas sastādīja gandrīz 60% no visā pasaulē pārkrautajiem konteineriem.
Indricas ordeņa nocietinājums
Vēsture
1471. gadā Indricā notika Daugavpils komtura un Rēzeknes fogta sarunas ar Polockas vaivadu par tirdzniecības sakaru attīstīšanu. Livonijas ordeņa mestrs 1533. gadā Indricu izlēņoja bruņiniekam Plāteram. Livonijas kara laikā Krāslavu ieņēma Krievijas caristes karaspēks. 1582. gada Jamas Zapoļskas miera līgumā Indrica nav pieminēta, pēc līguma noslēgšanas Krāslavas pilsnovads tika iekļauts Pārdaugavas hercogistes, vēlāk Inflantijas vaivadijas teritorijā. Plāteru dzimta Indricas pilī saimniekoja līdz 1729. gadam, kad par tās rezidenci kļuva Krāslavas muižas pils. Indricas muiža palika Plāteru īpašumā līdz pat 1920. gada agrārajai reformai, bet sākotnējās ēkas vairs netika atjaunotas un pamazām sabruka.
Alfrēds Alslēbens (politiķis)
Biogrāfija
1925. gadā notikušajās 2. Saeimas vēlēšanās kandidēja Miera, kārtības un ražošanas apvienības sarakstā. Par šo sarakstu Alslebena klātbūtnes dēļ balsoja daudz vācbaltu vēlētāju, kuru dēļ viņš tika ievēlēts parlamentā. Saeimai uzsākot darbību, Alslebens pameta Miera, kārtības un ražošanas apvienības frakciju un pievienojās Latvijas Vācu baltiešu partijas frakcijai. Šāda ievēlēšanas metode tika nosaukta par "alslēbeniādi".
Sūzana Sarandona
Absolvējusi ASV Katolisko universitāti (The Catholic University of America), pēc tam uzsākusi aktrises karjeru. Ir filmējusies tādās filmās kā "Rokija Horora šausmu šovs" (1975), "Telma un Luīze" (1991), "Mironis nāk" (1995), "Dārgie pīšļi (2009).
Jumi Umeoka
Jumi Umeoka (ja) ir bijusī japāņu futboliste, bijusi Japānas sieviešu futbola izlases dalībniece.
Kurkužupīte
Kurkužupīte ir Rūjas kreisā krasta pieteka Valmieras novadā uz dienvidaustrumiem no Rūjienas. Tek ziemeļu-ziemeļrietumu virzienā. Ietek Rūjā lejpus Nāras.
Vrangeļa sala (rezervāts)
Ģeogrāfija
No rezervāta sauszemes daļas apmēram divas trešdaļas aizņem kalni, bet pārējo daļu — tipiskā vai arktiskā tundra. Valda arktiskais klimats ar ievērojamu ciklonu ietekmi. Bezsala periods 20—25 dienas. Ziemai raksturīgs noturīgs sals ar spēcīgu vēju, sniegputeņi. Vēsās vasaras ir nepastāvīgas, biežas salnas un sniegs.
Tiešā druka uz apģērba
Drukāšanas process
Pirms drukāšanas apģērbam parasti veic pirmapstrādi. Tiek uzsmidzināta viela, kura tiek termiski iespiesta apdrukājamajā audumā, liekot nogulties auduma šķiedrām. Priekšapstrāde palīdz tintēm uz ūdens bāzes labāk pieķerties pie tekstila. Tas ir īpaši svarīgi, ja izmanto baltu tinti uz tumšiem apģērba gabaliem.
Vēsture
Printeris "Revolution" bija pieejams pārdošanā līdz 1998. gadam, kad Roms pameta kompāniju, lai sāktu izstrādāt pirmo Brother DTG printeri, kas tirgū nonāca 2005. gadā.
2013. gadā drukas izstādē Čikāgā Epson iepazīstināja ar printeri F2000. Šī printera izlaišana bija ievērojams notikums, jo tika atrisinātas daudzas problēmas, kas tolaik dominēja DTG drukāšanā. Viena no svarīgākajām lietām bija īpašs Epson F2000 tintes komplekts, jo tam bija divu gadu derīguma termiņš un nebija agrāko DTG tinšu nosēšanās vai aizsērēšanas problēmu.
Johans Oja
Johans Rūdolfs Oja (dzimis (pēc vecā stila — ), miris ) bija Latvijas igauņu vieglatlēts.
Staņislavs Savčenko
Staņislavs Savčenko (uk; dzimis ) ir Ukrainas starptautiskais lielmeistars šahā (1993).
Ārijs Šķepasts
Ārijs Šķepasts (dzimis 1961. gada 10. septembrī), ir diriģents, komponists, XXV Vispārējo latviešu Dziesmu un XV Deju svētku virsdiriģents. 1985. gadā beidzis Jāzepa Vītola Latvijas Valsts Konservatorijas Kordiriģēšanas nodaļu docenta J.Augustinoviča klasē, studiju gados strādājot ar Latvijas Universitātes sieviešu kori „Minjona” un Latvijas Mākslas akadēmijas kamerkori „Senais kalns”.
Žils Musārs
Biogrāfija
Divas reizes uzvarējis Parīzes pilsētas šaha čempionātos (2016, 2018). 2018. gadā uzvarējis Londonas starptautiskajā šaha turnīrā London Chess Classic.
Jurijs Drozdovskis
Biogrāfija
Vairākkārt pārstāvējis Ukrainu Eiropas jauniešu šaha čempionātos, kuros izcīnījis divas uzvaras: 1996. gadā Rimavska Sobotā U12 vecuma grupā un 1997. gadā Tallinā U14 vecuma grupā. 2004. gadā uzvarējis Ukrainas jauniešu šaha čempionātā U20 vecuma grupā. 2006. gadā Poltavā Ukrainas šaha čempionātā pēc izslēgšanas sistēmas tikai finālā piekāpies Zaharam Jefimenko un izcīnījis sudraba medaļu. Tajā pašā gadā Varšavā kļuvis par Eiropas čempionu ātrajā šahā. 2008. gadā Poltavā atkārtoti izcīnījis otro vietu Ukrainas šaha čempionāta finālā.
Par panākumiem turnīros FIDE 2000. gadā Drozdovskim piešķīrusi starptautiskā meistara (IM), bet 2004. gadā - starptautiskā lielmeistara (GM) nosaukumu.
Uģis Lasmanis
Uģis Lasmanis (dzimis Ventspilī) ir bijušais latviešu airētājs un basketbolists.
Sportista karjera
PSRS izlases sastāvā izcīnījis otro vietu Pasaules čempionātā pārairu divniekā. 1991. gadā kļuvis par PSRS čempionu pārairu divniekā. Vairākas reizes uzvarējis Latvijas čempionātā airēšanā.
Tumšais bruņinieks atgriežas
"Tumšais bruņinieks atgriežas" (en) ir amerikāņu supervaroņu filma, kuras režisors ir Kristofers Nolans. Filma ir balstīta uz DC Comics varoni Betmenu. Šī ir trešā un pēdējā Nolana režisētā "Betmena" filmu sērijas filma. Galvenās lomas filmā atveido Kristians Beils (Brūss Veins/Betmens), Maikls Keins, Gērijs Oldmens, Anna Hetaveja, Toms Hārdijs, Mariona Kotijāra, Džozefs Gordons-Levits, Morgans Frīmens. Filmas notikumi risinās astoņus gadus pēc "Tumšā bruņinieka".